Hej Bolius


Jeg har en rå murstensvæg i mit køkken, og jeg vil gerne undgå, at stænk og sprøjt fra fedt og madlavning suger ind i murstene. Derfor vil jeg overfladebehandle murstensvæggen, så jeg kan vaske smuds af, uden at det suges ind i stenene. 


Overfladen skal være transparent, så man ikke kan se behandlingen (men det gør ikke noget, hvis den bliver en anelse blankere). 


Hvad skal jeg behandle murværket med?


Hilsen Gunilla R.


Murstensvæg, indvendig
Kære Gunilla R.


Du kan godt give væggen en klar lak, men det afhænger af, hvor porøse stenene er. 


Men for at du kan let kan tørre væggen af, skal overfladen jo være helt udfyldt, så den bliver glat og lukket af lakken. Dét vil ændre strukturen på overfladen, og den vil komme til at se noget anderledes ud.


Et alternativ er en glas- eller kunstglasplade, du monterer på væggen - så ødelægger du ikke den rå vægstruktur, og samtidig får du en helt glat overflade, der er let at vedligeholde og rengøre.


MVH. Tine


 

